joelniklaus/EU_Wikipedias huggingface dataset:
Moisionkadun rautatiesilta

Moisionkadun rautatiesilta on Lohjan kaupungissa sijaitseva entinen rautatiesilta. Se valmistui vuonna 1933, ja se alitti Lohjan satamaradan. Se rakennettiin täysin teräksestä hitsausliitoksien avulla, ja se oli ensimmäinen kaltaisensa silta Suomessa. Tätä ennen Moisiolle kulkenut tie kulki rautatien päältä, mutta vaarallinen nousu penkereen päälle päätettiin korvata alikululla. Sillan jänneväli on 12 metriä

Vuonna 2012 satamaradan käyttö loppui, jonka takia sen kohtalo jäi vaakalaudalle. Myöhemmin radan pohjalle päätettiin rakentaa kevyen liikenteen väylä. Sen ensimmäinen osa avattiin vuonna 2021 Pitkäniemestä Lohjan museolle. Toiseen osaan museolta Ventelään kuului myös sillan korjaus kevyen liikenteen sillaksi. Se avattiin kevyelle liikenteelle kesällä 2022.

Lähteet 

Suomen rautatiesillat
Laurinkatu

Laurinkatu (ruots. Larsgatan) on yksi Lohjan pääkaduista. Se alkaa Kirkkokentältä ja päättyy Porttikujan kohdalla. Sen varrella sijaitsee merkittäviä liikkeitä ja toimijoita. Niihin lukeutuvat mm. Säästöpankki, Prisma-keskus sekä useita ravintoloita. Laurinkadun liikenneympyrästä terveyskeskukselle asti olevaa osuutta parannettiin 2022 syksyllä. Suurin osa kadun nykyisestä rakennuskannasta on rakennettu 1970-luvulta lähtien.

Lähteet 

Lohja
Karjalohjan kunnantalo

Karjalohjan kunnantalo (nyk. Kylätalo Kehrä) on Lohjan Karjalohjalla sijaitseva entinen kunnantalo. Se sijaitsi vuoteen 2013 Karjalohjan kunnassa, jonka virastotalo se oli.

Historia 
Rakennus valmistui vuonna 1908 Karjalohjan kunnalle. Edellinen kunnantalo sijaitsi samalla tontilla, mutta joka oli palanut samana vuonna. Rakennuksessa on ajan saatossa toiminut myös kanttorila, alakansakoulu ja kirjasto. Rakennuksen ulkonäköä on muutettu jonkin verran, huomattavimpana muutoksena olleen vuonna 1952, kun uusi sisäänkäynti valmistui. 

Kunnantalo menetti viimein alkuperäisen käyttötarkoituksensa Karjalohjan liityttyä Lohjaan. Siinä toimi hetken ajan Lohjan kaupungin palvelupiste. Vuoden 2016 alussa talo laitettiin myyntiin. Saman vuoden kesänä talo myytiin ja siitä tehtiin Kylätalo Kehrä.

Lähteet 

Karjalohjan rakennukset ja rakennelmat
Isle La Motte

Isle La Motte on kunta (town) ja saari Yhdysvalloissa Vermontin osavaltiossa. Sen väkiluku oli 488 vuonna 2020. Kunta sijaitsee Grand Islen piirikunnassa. Isle La Motte on suosittu kesäkohde, ja saaren asukasluku nouseekin väliaikaiasesti kesäisin.

Väestö 
Vuonna 2020 Isle La Motten 488 asukkaasta valkoisia oli 94,3 %, mustia 0,8 % ja alkuperäisasukkaita 0,6 %. Asukkaista 0,8 % kuului johonkin muuhun rotuun, ja 3,5 % asukkaista kuului kahteen tai useampaan rotuun. Asukkaista 0,9 % puhui kotonaan jotain muuta kieltä kuin englantia ja 0,9 % asukkaista oli syntynyt ulkomailla.

Lähteet

Aiheesta muualla 

Vermontin kunnat
Mentawainsureli

Mentawainsureli (Presbytis potenziani) on Indonesian Mentawaisaarilla tavattava äärimmäisen uhanalainen häntäapinalaji. Se elää ikivihreissä sademetsissä alueilla, joilla sataa noin 4000 mm vuodessa.

Lähteet 

Lehtiapinat
Uhanalaiset nisäkkäät
Outo kesä

Outo kesä on Yle Areenassa elokuussa 2022 julkaistu suomalainen nuortensarja. Sarjan on käsikirjoittanut ja ohjannut Lauri-Matti Parppei ja sen pääosissa näyttelevät Elsi Sloan ja Katja Lukkarinen.

Sarja kertoo lukion jälkeistä välivuotta pitävistä ystävyksistä Minnasta ja Ainosta, jotka alkavat kesäöisin murtautua naapurustonsa taloihin.

Rooleissa

Lähteet

Aiheesta muualla 
 Outo kesä -sarja Yle Areenassa

2020-luvun televisiosarjat
Yle Areena -alkuperäissarjat
Suomalaiset draamasarjat
Nuortensarjat
Pikkalanjoki

Pikkalanjoki (ruots. Pickalaån) on Siuntiossa, Uudellamaalla sijaitseva joki, joka kuuluu osaksi Siuntionjoen valuma-aluetta. Joki virtaa Vikträsk-järvestä Pikkalanlahteen.

Historia 
Ennen Pikkalanjokijoki oli kapea salmi ja nykyinen Vikträskin järvi oli merenlahti. Suomenlahdelta johti yli viisi kilometriä pitkä vesiväylä Pikkalanjokea pitkin kohti Siuntiota. Vesiväylän satamapaikka oli Sjundbyn linnalla.

Laivaliikenne 
Vuonna 1875 Uudenmaan rannikkoliikenne Oy ulotti reittiliikenteen Helsingistä Espoonlahdelle Luomaan. Vuonna 1884 siipipyörillä varustettu höyrylaiva Thyra alkoi liikennöidä Porkkalan ympäri Pikkalan rantaan. Höyrylaiva oli kooltaan 78 jalkaa pitkä ja siellä oli kaksi salonkia, ruokasali ja tupakkahytti. Edestakainen matka Siuntiosta Helsinkiin voitiin tehdä vuorokaudessa.

Vuonna 1890 Pikkalasta oli laivayhteys sekä Helsinkiin että Turkuun. Pikkalan kartanon omistaja ruoppasi laivareitin Broändan sillalle ja rakensi Pikkalan sillan kaksiosaiseksi nostosillaksi, jotta laivat pääsivät kulkemaan sen ohi. Nostosillat olivat tuolloin vielä varsin harvinainen siltatyyppi Suomessa. Höyrylaivat Onni ja Ilma poikkesivat enimmillään jopa kolme kertaa viikossa Broändan laiturissa ja höyrylaiva Porkkalalle Pikkala oli jopa pääteasema. 

Matkustajalaivaliikenne loppui reitillä vuonna 1902, sillä juuri valmistuneesta rantaradasta oli tullut merkittävästi nopeampi kulkutapa. Uusi satama rakennettiin Pikkalanjoen alasuulle pääasiassa soraa ja halkoja kuljettavia proomuja ja lotjia varten.

Hylky 
Joessa sijaitsee myös puisen aluksen hylky. 1970-luvulla Broändan sillan tuntumassa havaittiin vedessä mäntyhirsiä ja veneen tai laivan kaaren pala noin sadan metrin alueella. Oletettavasti hylky sijaitsee jossain muualla ja vesi oli tuonut sen osia jokea pitkin alas Broändan sillalle.

Pato 
Joen alajuoksulla on Nokian rakentama Pikkalan pato. Meriveden ollessa alhaalla ja joen virtaaman ollessa vähäinen, padon yläpuolinen vedenkorkeus voi laskea huomattavan alas. Meriveden noustessa, joki ja järvi jäävät alemmaksi ja pato on silloin kiinni. Padolla säädellään meriveden ja makean veden sekoittumista.

Lähteet 

Siuntionjoen vesistö
Suomen joet
Kaleva Cup

Kaleva Cup on jalkapallon Pohjois-Suomen nappulamestaruusturnaus. Se on järjestetty vuodesta 1970 lähtien ja on tarkoitettu kunakin vuonna 12 vuotta täyttäville tytöille ja pojille.

Sääntöjä 
Joukkueen kokoonpano kentällä on maalivahti ja seitsemän kenttäpelaajaa. Ottelun saa aloittaa, jos kentälle saadaan vähintään maalivahti ja viisi kenttäpelaajaa. Mikäli syystä tai toisesta pelaajamäärä putoaa alle sen pelaajamäärän, jolla ottelu voidaan aloittaa, on erotuomarin keskeytettävä ottelu.

Vaihtopelaajien enimmäismäärä: kahdeksan. Kilpailun järjestäjän määrittelemä vaihtopelaajien enimmäismäärä, jonka aloituskokoonpanon lisäksi saa kirjata ottelupöytäkirjaan.

Pelaajavaihtojen lukumäärä: edestakaiset

Yli-ikäisyys: kaksi yli-ikäisilmoitusta. Joukkue voi tässä sarjassa peluuttaa otteluissaan kahta sellaista pelaajaa, jotka ovat syntyneet ko. sarjan ikäluokkaa edeltävän vuoden aikana.

Ottelun kesto: 2 × 20 minuuttia plus rangaistuspotkut (jatkopeleissä).

Sarjajärjestelmä

Pojat 
Osallistumisoikeus poikien kilpailuun on Pohjoisen alueen P12-ikäluokan Ykkösen yhdeksällä parhaalla joukkueella. Sarjaan otetaan kymmenen joukkuetta. Kilpailuun kutsutaan joukkue sanomalehti Kalevan levikkialueeseen kuuluvasta Pohjois-Pohjanmaan eteläosasta. Mikäli kilpailuun ei tule joukkuetta Pohjois-Pohjanmaan eteläosasta, täydennys tapahtuu täydennyksellä P12 Ykkösestä niin, ettei kahden joukkueen kiintiö per seura ylity.

Joukkueet jaetaan kahteen viiden joukkueen alkulohkoon, joissa pelataan yksinkertainen sarja. Lohkojen kaksi parasta pelaa cup-systeemillä sijoista 1-4, kaksi seuraavaa sijoista 5-6, kaksi seuraavaa sijoista 7-8 ja kaksi seuraavaa sijoista 9-10.

Tytöt 
Tyttöjen kilpailu pelataan T12-ikäluokan kahdeksan joukkueen turnauksena. Kilpailuun kutsutaan yksi joukkue sanomalehti Kalevan levikkialueeseen kuuluvasta Pohjois-Pohjanmaan eteläosasta. Mikäli kilpailuun ei tule joukkuetta Pohjois-Pohjanmaan eteläosasta, täydennys tapahtuu kutsuttavalla joukkueella.

Joukkueet jaetaan kahteen neljän joukkueen alkulohkoon, joissa pelataan yksinkertainen sarja. Lohkojen kaksi parasta joukkuetta pelaa cup-systeemillä sijoista 1-4, kaksi seuraavaa sijoista 5-6 ja kaksi seuraavaa sijoista 7-8.

Turnaushistoria

2022 
26.–28. elokuuta Heinäpää 2 TN A ja B

Pojat 

Sijat 9-10: TP-47 - FC SCJ 3-2 rp. (2-2, 0-0)

Sijat 7-8: FC Ylivieska - FC Kemi 3-0 (2-0)

Sijat 5-6: LiPK - OLS/Sininen 0-6 (0-4)

Välierät:

OLS/Keltainen - RoPS 0-1 (0-0)

Ajax - Tervarit-j 2-1 rp. (1-1, 1-1)

Pronssi: OLS/Keltainen - Tervarit-j 3-0 (2-0)

Finaali: RoPS - Ajax 0-4 (0-2)

Mestaruusjoukkue 
Ajax:

Maalintekijät

Palkitut pelaajat

Tähdistökentällinen 

Suomen jalkapallokilpailut
Money Mark

Mark Ramos-Nishita (s. 10. helmikuuta 1960 Detroit, Michigan), tunnettu taiteilijanimellään Money Mark, on yhdysvaltalainen muusikko, lauluntekijä ja tuottaja. Money Mark on parhaiten tunnettu lähes kahden vuosikymmenen mittaisesta yhteistyöstään Beastie Boysin kanssa. Soolouransa lisäksi hän on myös työskennellyt useiden tunnettujen artistien ja yhtyeiden kanssa kuten Carlos Santana, The Rolling Stones, Iggy Pop, Red Hot Chili Peppers, Beck, Moby ja Jack Johnson.

Ura 
1980-luvulla Money Mark toimi Dust Brothersin ääniteknikkona, ja teki musiikin ohessa puusepän töitä. Tuttavansa, musiikkituottaja Mario Caldato Jr.:n kautta hänet tilattiin kunnostamaan Beastie Boysin asuinpaikkaa, jossa he olivat parhaillaan äänittämässä albumiaan Paul's Boutique (1989). Money Mark päätyi soittamaan ja tekemään kappaleita heidän seuraavalle albumille Check Your Head (1992). Siitä lähtien hän oli mukana jokaisella ryhmän albumilla heidän viimeiseen julkaisuunsa Hot Sauce Committee Part Two (2011) saakka, ja kiersi säännöllisesti ryhmän mukana konsertoimassa.

Money Markin ensimmäinen sooloalbumi Mark's Keyboard Repair julkaistiin vuonna 1995 brittiläisen Mo' Wax -levymerkin kautta. Hän soitti itse kaikki instrumentit, ja äänitti albumin pääasiassa yhden oton äänityksillä 8-raitaisella C-kasettinauhurilla. New Musical Express luonnehti albumia ”lo-fi musiikin mestariteokseksi”. Albumi nousi sijalle 35 Britannian albumilistalla. Money Markin seuraavalla täyspitkällä Push the Button (1998) oli mukana myös muita muusikoita kuten bassoa albumilla soittanut Sean Lennon ja The Jon Spencer Blues Explosion -yhtyeen rumpali Russell Simins. Albumi on Money Markin soolouran menestynein julkaisu sijoittuessaan korkeimmillaan Britannian albumilistan sijalle 17. Money Mark on soittanut kaikilla albumeillaan 15-vuotiaana isältään saamaansa Fender Rhodes-sähköpianoa.

Valikoitu soolouran diskografia

Studioalbumit 

 Mark's Keyboard Repair (1995)
 Push the Button (1998)
 Change Is Coming (2001)
 Father Demo Square (2005)
 Brand New by Tomorrow (2007)
 Stand Up for Your Rice! (2007)
 Songs from Studio D (2011)

EP:t 

 Third Version EP (1996)

Valikoidut yhteistyöt 
Beastie Boysin kanssa

 Check Your Head (albumi, 1992)
 Ill Communication (albumi, 1994)
 Hello Nasty (albumi, 1998)
 The Mix-Up (albumi, 2007)
 Hot Sauce Committee Part Two (albumi, 2011)

Beckin kanssa

 Odelay (albumi, 1996)

Jack Johnsonin kanssa

 Better Together (single, 2005)
 A Weekend at the Greek (live-DVD, 2005)
 Sleep Through the Static (albumi, 2006)

Red Hot Chili Peppersin kanssa

 I'm With You (albumi, 2011)

Linkin Parkin kanssa

 Recharged (remix-albumi, 2012)

The Claypool Lennon Deliriumin kanssa

 The Monolith of Phobos (albumi, 2016)

Lähteet 

Yhdysvaltalaiset muusikot
Yhdysvaltalaiset lauluntekijät
Yhdysvaltalaiset musiikkituottajat
Vuonna 1960 syntyneet
Elävät henkilöt
Konsekraatio

Konsekraatio tarkoittaa Suomessa kristillisten kirkkojen eukaristiaa eli ehtoollisriittiä edeltävää papin suorittamaa ehtoollisleivän ja ehtoollisviinin siunaamista. Konsekraatio ja varsinkin englannin sana consecrate voi kristillisessä kontekstissa merkitä myös yleisemmin jonkin asian siunaamista, esimerkiksi piispojen virkaan siunaamista tai uusien kirkkorakennusten siunaamista. Sana pohjautuu Latinan verbiin sacrare, julistaa pyhäksi, johon on liitetty con-etuliite (kanssa, kera).

Ehtoollisen konsekraatio
Suomen evankelis-luterilaisessa kirkossa uhrivirren aikana pappi kattaa ehtoollispöydän valmiiksi. Prefaation eli ylistysrukouksen jälkeen pappi lausuu asetussanat, jotka perustuvat synoptisten evankeliumien kuvaukseen viimeisestä ehtoollisesta. Ne alkavat sanoilla Herramme Jeesus Kristus, sinä yönä, jona hänet kavallettiin... Konsekraation ja ehtoollisen nauttimisen välissä luetaan vielä Isä meidän-rukous ja lauletaan Agnus Dei.

Luterilaisen teologian mukaan konsekraation jälkeen Kristus on läsnä ehtoollisleivässä ja -viinissä ehtoollisen nauttijan henkilökohtaisesta uskosta riippumatta, mutta leipä ja viini ovat yhä myös leipää ja viiniä. Tätä näkemystä kutsutaan konsubstantiaatio-opiksi. Reformoitujen kirkkojen opetuksen mukaan leipä ja viini ovat vain Kristuksen ruumin ja veren vertauksena, ja Kristuksen läsnäolo on riippuvainen henkilökohtaisesta uskosta. Roomalaiskatolinen kirkko noudattaa transsubstantiaatio-oppia, jonka mukaan leipä ja viini menettävät konsekraatiossa luonnollisen olemuksensa, ja ovat sen jälkeen enää ainoastaan Kristuksen ruumis ja veri. Tämä käsitys perustuu Matteuksen evankeliumin viimeisiin sanoihin,  Et ecce ego vobiscum sum omnibus diebus usque ad consummationem saeculi, ”Ja katso, minä olen teidän kanssanne kaikki päivät maailman loppuun asti.”

Lähteet

Messu
Jumalanpalvelukset
Suurlohjankatu

Suurlohjankatu (ruots. Storlojogatan) on yksi Lohjan merkittävimmistä kaduista. Se alkaa Karstuntien alkupäästä ja päättyy tien Valtatie 25 liittymään. Sen varrella toimii merkittäviä liikkeitä, kuten Säästötalo Latvala, Kauppakeskus Lohi ja Filmtown. Kadun nimi tulee Suur-Lohjan kirkkopitäjästä.

Lähteet 

Lohja
Laurentius-koulu

Laurentius-koulu on Lohjalla sijaitseva, vuonna 2021 perustettu koulu. Se muodostettiin Tytyrin ja Anttilan kouluista. Rehtorina toimii Pirjo Uutela-Morander ja oppilaita on noin 800. Koulussa opetetaan luokkia 1-9. Samoissa rakennuksessa toimivat myös mm. Lohjanseudun kuvataidekoulu, Hiiden opisto, päiväkoti ja ruotsinkielinen Solbrinken skola.

Historia 
Koulu perustettiin vuonna 1914 nimellä Lohjan yhteiskoulu Anttilan tilan päärakennukseen. Vuonna 1917 koulu sai oman rakennuksen, jota nykyään kutsutaan Puu-Anttilaksi, ja jota nykyään käytetään moniin kulttuuritarkoituksiin. Koulu siirtyi vuonna 1957 valtion omistukseen ja sai nimen Lohjan yhteislyseo, jossa oli keskikoulu ja lukio. 

Tytyrin koulun rakennus valmistui vuonna 1962, ja sen suunnitteli sairaala-arkkitehtinä tunnettu Reino Koivula.

Peruskoulun tullessa Lohjalle koulu jakautui Lohjan lukioksi ja Anttilan yläasteeksi. Yläaste toimi aluksi kahdessa paikassa, Puu-Anttilassa ja Tytyrissä, kunnes koulu vuonna 1982 punatiilisen koulurakennuksen muutaman sadan metrin päähän Puu-Anttilasta. Vuonna 1994 koulu jakautui kahteen, kun Harjun yläaste aloitti toimintansa Harjun koulussa. Anttilan koulu jäi entisiin tiloihin.

Koulun yhteydessä toimii 500-paikkainen konserttisali, Laurentius-sali.

Vuonna 2017 Tytyrin koulun rakennus purettiin sisäilmaongelmien takia, ja samoihin aikoihin Anttilan koulu remontoitiin huonon kunnon takia. Tytyrin koulu päätettiin korvata uudisrakennuksella ja yhdistää koulut. Rakennus valmistui vuonna 2021. Entinen Anttilan koulu ja uusi talo on yhdistetty kävelysillalla.

Lähteet 

Lohjan oppilaitokset
Syke (13. tuotantokausi)

Suomalaisen sairaalan traumaosastolle sijoittuvan Syke-draamasarjan kolmannentoista tuotantokauden julkaiseminen alkaa Nelonen Median maksullisessa suoratoistopalvelussa Ruutu+:ssa 25. marraskuuta 2022.

Kaudella sarjaan palaa Iina Kuustosen esittämä Iiris Ketola. Myös aiemmin sarjassa nähdyt Eetu Haataja (es. Marius Valtanen) ja Salla Nortamo (es. Mari Perankoski) palaavat sarjaan. Kauden uusi hahmo on sairaalan uusi toimitusjohtaja Raila Lehtelä (es. Miia Nuutila).

Rooleissa

Keskeisissä rooleissa

Sivurooleissa

Vierailevissa rooleissa

Lähteet

Aiheesta muualla 
 Syke Ruutu-palvelussa

Suomalaiset televisiosarjat
Tuotantokaudet
Commonwealthvuoret

Commonwealthvuoret ovat Etelämantereella sijaitseva vuorijono, joka sijaitsee eteläisellä leveyspiirillä 84° 18' 0" ja itäisellä pituuspiirillä 172° 19' 59". Vuorijono on 161 kilometriä pitkä, ja se rajaa Beardmorejäätikön itäpuolta ja ulottuu Rossin jäähyllyltä Keltiejäätikölle etelästä pohjoiseen. Commonwealthvuoret löydettiin joulukuussa 1908: vuoret löysi vuoden 1907–1909 Ison-Britannian Etelämantereen tutkimusretkikunta, joka nimesi ne Australian liittovaltion (eng. Commonwealth of Australia) mukaan. Nimi annettiin siksi, koska Australia oli tukenut tutkimusretkeä paljon. Commonwealthvuorten korkein kohta on 4000 metrin korkeudessa sijaitseva Flat Top. Muita huippukohtia ovat Donaldson, Macdonald, Hermanson, Deakin ja Gray Peak.

Lähteet 

Etelämantereen vuoristot
Tšaplyne

Tšaplyne (; ) on kaupunkityyppinen taajama Ukrainan Dnipropetrovskin alueen Synelnykoven piirissä. Tšaplyne sijaitsee linnuntietä noin 57 kilometriä piirikeskus Synelnykoven keskustasta ja 97 kilometriä aluekeskus Dniprosta itäkoilliseen. 

Ukrainan tilastokeskus arvioi taajaman väkiluvuksi 3 655 asukasta vuoden 2021 alussa. Ukrainan vuonna 2020 tehdyn aluehallintouudistuksen jälkeen kuulunut Synelnykoven piiriin. Aiemmin se oli osa Vasylkivkan piiriä. Vasylkivka sijaitsee linnuntietä 19 kilometriä Tšaplynesta länsiluoteeseen.

Venäjä teki 24. elokuuta 2022 laittoman hyökkäyssotansa osana ainakin 25 ihmistä surmanneen ja 31:tä haavoittaneen ohjusiskun Tšaplynen rautatieasemalle ja aseman ympäristöön. Kuolonuhrien joukossa oli myös lapsia. Venäjä myönsi tehneensä iskun Iskander-ohjuksella, mutta väitti lausunnossaan surmanneensa sillä yli 200 ukrainalaista sotilasta ja tuhonneensa 10 sotilaallista laitetta. Väitteelle Venäjä ei kuitenkaan esittänyt mitään faktuaalisia näyttöjä. Iskun jälkeen paikalla ollut Assosiated Pressin toimittaja sen sijaan totesi, ettei hän ollut nähnyt uhrien joukossa yhtään sotilasta, vaan kaikki olivat siviilejä.

Lähteet

Aiheesta muualla

Чаплине, Васильківський район, Дніпропетровська область  (ukrssr.com.ua)

Dnipropetrovskin alue
Ukrainan kaupunkityyppiset taajamat
Luksustelttailu

Luksustelttailu (myös glamping tai glamorous camping) on 2020-luvun alussa yleistynyt trendi, joka tarkoittaa käytännössä telttailua mukavuuksin. Luksustelttailua tarjotaan usein palveluna hotelliyön ja telttamajoituksen yhdistelmänä. Luksusteltta on usein seisomakorkeuksinen ja varustettu esimerkiksi sängyllä, WC:llä ja muilla mukavuuksilla.
.

Viitteet 

Matkailu
Aleksandar Stoimenov

Aleksandar Stoimenov (s. 2004 Varna) on bulgarialainen kevytsarjan karateka. Hän saavutti Kyokushinin kevytsarjan Euroopan mestaruuden 2022.

Kilpaura
Stoimenov oli mukana syyskuussa 2017 Serbiassa, jossa hän saavutti Belgrade Trophy turnauksessa nuorten sarjassa hopeaa kumitessa ja katassa.

Stoimenov voitti 3. lokakuuta 2021 Turkissa järjestetyn kansainvälisen Cupin 16–17-vuotiaiden sarjan. Hän voitti myöhemmin samana kuukautena Kranevossa järjestetyn turnauksen. Stoimenov palkittiin myös parhaasta ottelutekniikasta. Seuraavaksi hän oli mukana marraskuussa 2021 nuorten EM-kilpailuissa Puolassa.

Euroopan mestaruus (2022)
Kesäkuussa 2022 hän oli ensimmäistä kertaa mukana aikuisten EM-kilpailuissa Bulgariassa, jossa hän saavutti Euroopan mestaruuden voitettuaan loppuottelussa Michał Kalmusin. Stoimenov voitti avauskierroksella Krystian Kalmusin ja muun muassa välierissä Carlos Dominguezin. Lokakuussa hän voitti Turkissa järjestetyn kansainvälisen Cupin. Hän voitti loppuottelussa Omar al-Duaijin. Stoimenov palkittiin myös parhaasta ottelutekniikasta.

Lähteet

Bulgarialaiset karatekat
Kyokushinin harjoittajat
Vuonna 2004 syntyneet
Elävät henkilöt
Kansunkuusi

Kansunkuusi (Picea neoveitchii) on mäntykasvien (Pinaceae) heimoon, kuusien (Picea) sukuun kuuluva kasvilaji. Se on Kiinassa kasvava uhanalainen havupuulaji.

Kansunkuusi on korkeimmillaan noin 15 metriä korkeaksi kasvava puu, jonka rinnankorkeusläpimitta voi olla suurimmillaan noin puoli metriä. Puun kaarna on harmahtavaa, joskin nuoret oksat ovat aluksi kellertäviä tai hieman ruskeita, mutta muuttuvat toisena kasvuvuotenaan harmaiksi tai kellanharmaiksi. Neulaset ovat kaarevia, teräväkärkisiä ja poikkileikkaukseltaan nelikulmaisia. Neulasten pituus on 1,5–2,5 cm ja halkaisija noin 2 mm. Neulasissa on jokaisella sivulla neljästä seitsemään ilmarakojuovaa. Kävyt ovat aluksi vihreitä, mutta muuttuvat kypsyessään ruskeiksi, joskus harvoin kellanvihreiksi. Kävyt ovat lähes lieriömäisiä, 8–14 cm pitkiä ja halkaisijaltaan 5–6,5 cm. Kansunkuusen pölytys tapahtuu toukokuussa ja siemenet kypsyvät syys–lokakuussa. Siemenet ovat 5–6 mm pitkiä sekä noin 3,5 mm leveitä ja niissä on noin 1 cm pitkä, muodoltaan vastapuikea lenninsiipi.

Kansunkuusta kasvaa siellä täällä vuorten rinteillä, jokilaaksoissa sekä kivikoissa 1300–2000 metriä merenpinnan yläpuolella. Kansunkuusta kasvaa Kiinassa Gansun, Henanin, Hubein, Shaanxin, Shanxin ja Sichuanin maakunnissa.

Kansunkuusesta saatavaa puutavaraa käytetään muun muassa rakentamiseen, huonekaluihin sekä selluteollisuudessa.

Lähteet 
 Flora of China: Picea neoveitchii

Viitteet

Aiheesta muualla 
 Global Biodiversity Information Facility (GBIF): Picea neoveitchii 

Kuuset
Aasian puut
Uhanalaiset kasvit
Jumalia paossa

Jumalia paossa on suomalaisen power metal -yhtyeen Heavy Metal Perseen kolmas pitkäsoitto, joka julkaistiin 7. lokakuuta 2022. Albumin julkaisee maailmanlaajuisesti Stormspell Recordsin, Suomessa julkaisusta vastaa yhtye itse. Albumin ensimmäinen single “Velhojen vesuri“ on esiosa yhtyeen ”Legenda taikamiekasta” -kappaleelle.

Kappaleet

Arvostelut 
 Inferno: 
 Imperiumi: 9/10
 Kaaoszine: 
 Soundi:

Lähteet 

Heavy Metal Perseen albumit
Vuoden 2022 albumit
Niklas Piensoho

Niklas Piensoho (14. lokakuuta 1964 Västerås) on ruotsalainen seurakunnanjohtaja, helluntaipastori ja kristillinen kirjailija. Piensoho on Pohjoismaiden suurimman vapaaseurakunnan, Tukholman Filadelfia-seurakunnan johtaja. Piensoho on toiminut pastorina 24-vuotiaasta lähtien ja hänellä on vapaakirkollinen tausta. Aikaisemmin hän on työskennellyt myös Ruotsin lähetyskirkon palveluksessa sekä Ruotsin parlamentin rukousryhmän pastorina. Piensoho on julkaissut yhteensä kahdeksan kirjaa.

Teokset 
 En för alla - alla för en – läs och förstå första Petrusbrevet, 2003, Libris, Örebro, 
 Att finna fotfäste – andlig vägledning för vanliga dagar 2005, Cordia, Örebro 
 39 frågor, 2007, Libris, Örebro 
 För det första – om Gud, trons liv och församlingen 2008, Libris, Örebro, 
 100 dagar med Jesus 2009, Libris, Örebro, 
 Ditt viktigaste val 2010. Libris, Örebro, 
 Frid i själen 2012, Libris, Örebro, 
 365 dagar med Jesus, 2015 Libris förlag

Lähteet 

Vuonna 1964 syntyneet
Ruotsalaiset kristilliset kirjailijat
Helluntailaiset pastorit
Helluntaiherätys Ruotsissa
Charlbi Dean

Charlbi Dean (5. helmikuuta 1990 Kapkaupunki – 29. elokuuta 2022 New York) oli eteläafrikkalainen näyttelijä ja malli.

Dean esitti Yayan roolin Ruben Östlundin elokuvassa Triangle of Sadness, joka voitti toukokuussa 2022 Cannesin elokuvajuhlien Kultaisen palmun. Ennen tätä hänet tunnettiin parhaiten Syoniden roolista sarjassa Black Lightning. Dean esiintyi myös elokuvissa Spud (2010) ja Don't Sleep (2017). Mallina Dean työskenteli lapsesta saakka. Hänen valokuviaan julkaistiin lehdissä British Vogue, Tatler, Gentlemen's Quarterly ja Cosmopolitan.

Dean loukkaantui vuonna 2009 vakavasti silloisen poikaystävänsä, malli Ashton Schnehagen kanssa auto-onnettomuudessa. Hän selvisi leikkauksella. 8. huhtikuuta 2022 hän meni kihloihin malli Luke Volkerin kanssa. Dean kuoli 32-vuotiaana newyorkilaisessa sairaalassa äkilliseen sairauteen.

Lähteet

Aiheesta muualla 
 

Eteläafrikkalaiset näyttelijät
Eteläafrikkalaiset mallit
Vuonna 1990 syntyneet
Vuonna 2022 kuolleet
Alakulttuuritalo

Vuosina 2016–2018 Helsingin Kulttuuritalolla klubina toiminut Alakulttuuritalo (lyh. AKT) alkoi riippumattomana levy-yhtiönä julkaisemaan musiikkia syyskuussa 2020. Levy-yhtiö sai alkunsa klubin perustajien DJ Juha Dallasin ja Okko Nuotion toimesta, Dallasin saatua projektille Taiteen edistämiskeskuksen korona-apuraha kesäkuussa 2020. Dallas pyörittää levy-yhtiön toimintaa itsenäisesti.

Alakulttuuritalo on julkaissut musiikkia useilta eri bändeiltä ja artisteilta, kuten Underwater Sleeping Society, Ester Nuori Leppä, Felabay, Vilunki 3000, Business City, Eräkoira, Jericho Fuzz, Jimi Python, Okko Nuotio, LI/ON, Ihmeauto, J.Tala, Juho Viljanen, Oula Susi, Discoteca Fatale, NAKARI, Smutzig Robot, Masentunut Huomenna, Kokoege, Hellä Hermanni, The Unisex, Like Swans, PAHA VAANII, Future Ark, M75!, Pekka Toivonen Ensemble, Essi Leppänen systeemi, 20 000 Hz, Dallaus, Iida Niini, Like an Astronaut, SARA P ja Maan Tomu.
Musiikki
Levy-yhtiöt
Joutsan työväentalo

Joutsan työväentalo eli Yhteispirtti on Joutsan keskustan tuntumassa sijaitseva työväentalo, joka on rakennushistoriallisesti arvokas. Työväentalon omistaa Joutsan työväenyhdistys ja se edustaa työväentalorakentamiselle ominaista rakennustyyppiä.

Historia
Työväentalo valmistui vuonna 1908. Ensimmäinen laajennus tehtiin jo vuonna 1912. Talon koko on 270 neliömetriä ja sillä on oma tontti, joka on noin 4100 neliömetriä. Taloa remontoitiin 1980-luvun lopulla. Vuosina 2009-2018 on tehty kolme isoa kunnostusta, joihin on saatu ESR-rahoitusta. Tällöin on uusittu kaikki talotekniikka, parannettu energiatehokkuutta sekä uusittu mm. ulkovuoraus ja lämmöneristys sekä katto. Taloon on rakennettu inva-wc. Työt on tehty enimmäkseen talkoilla. Talon lämmitysjärjestelmänä on suora sähkölämmitys ja kolme ilmalämpöpumppua.

Rakennus
Talossa on sali, keittiö, eteinen ja sosiaalitilat sekä yläkerrassa 70 neliön asunto. Ulkorakennuksessa on autotalli, varasto, sauna ja 32 neliön asunto.

Toimintaa työväentalolla
Talon asunnot on vuokrattu yksityishenkilöille. Salia ja kahviota vuokrataan perhejuhliin, kokouksiin, konsertteihin ja tansseihin. Salia käyttävät iltaisin kansalaisopisto ja päivisin Joutsan lukio.

Lähteet

Aiheesta muualla 

Työväentalot
Joutsan rakennukset ja rakennelmat
Mikko Saastamoinen

Mikko Saastamoinen (s. 15. toukokuuta 1974 Iisalmi) on suomalainen yritysjohtaja. Hän on koulutukseltaan kauppatieteen maisteri. Hän on toiminut vuosina 2012–2018 RPT Docu Oy toimitusjohtajana.
Saastamoinen työskentelee nyt toimitusjohtajana yrityksessä Fokus Media Finland Oy

Aiheesta muualla

Suomalaiset yritysjohtajat
Vuonna 1974 syntyneet
Elävät henkilöt
Vesangan työväentalo

Vesangan työväentalo on Jyväskylässä Vesangan taajamassa sijaitseva työväentalo, joka on rakennushistoriallisesti arvokas. Talo sijaitsee mäellä rautatien ja 4-tien välissä. Talo edustaa työväentalorakentamiselle ominaista rakennustyyppiä.

Vesangan työväentalon omistaa nykyään Palokan Sosialidemokraatit ry Vesangan työväenyhdistyksen lopetettua toimintansa.

Historiaa
Vesangan työväenyhdistys on perustettu 1906. Aluksi tontti vuokrattiin kunnalta, myöhemmin tontti ostettiin omaksi. Tontti oli aluksi 5000 m2, mutta tie lohkaisi siitä myöhemmin osan ja tontti on nykyään n. 3500 m2. Talo tehtiin lähinnä talkoilla ja se valmistui vuonna 1920. Vuonna 1948 rakennettiin vahtimestarille asunto yläkertaan.
Työväentalolla on toiminut näyttämö ja sitä on vuokrattu eri järjestöille sekä yksityisille huvitarkoituksiin. Myös omia huvitilaisuuksia ja tanssi-iltoja on pidetty runsaasti. 1950- ja 1960-luvuilla on esitetty kiertäviä elokuvia. Sen jälkeen toiminta on hiipunut ja taloa on vuokrattu eri yrittäjille. Urheiluseura Vesalle rakennettiin tontille myös painikämppä. Tämä jouduttiin purkamaan tiejärjestelyjen tieltä.
Vuokralaisina talolla ovat olleet puusepänverstas, Pakkasen ruumisarkkuliike, Taipaleen puusepänverstas ja Kintaudelta hirssimökkien tekijä. Talo oli välillä TPSL:n hallussa.
Vuonna 2004 talo vuokrattiin Vesangan kyläyhdistykselle kahdeksikymmeneksi vuodeksi. Yhdistys remontoi talon EU-rahoituksen turvin. Taloon uusittiin lattiat, wc-tilat, keittiö ja lämpöeristys sekä rakennettiin ilmanvaihto ja uusi vesikatto.

Rakennus
Talossa on juhla- ja kokoussali sekä upotettu näyttämö, keittiö, kanttiini, vesivessa, inva-wc ja luiska sivuovesta. Vesanka ja Vesangan Kyläyhdistys (yhdistysavain.fi)

Toimintaa työväentalolla
Kylätalo Rientolan nimellä taloa on vuokrannut vuodesta 2021 lähtien Palokan Sosialidemokraatit ry. Vesanka ja Vesangan Kyläyhdistys (yhdistysavain.fi)

Lähteet

Aiheesta muualla 

Työväentalot
Jyväskylän rakennukset ja rakennelmat
Belgian Grand Prix 2022

Belgian Grand Prix 2022 (virallisesti Formula 1 Rolex Belgian Grand Prix 2022) oli Formula 1 -kauden  14. osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa.

Viikonlopun aikataulu ja sää

Lähteet 

Belgian Grand Prix
Osakilpailut Formula 1 -kaudella 2022
Pedot lähikuvassa - Bengalintiikeri

Pedot lähikuvassa – Bengalintiikeri () on vuonna 2005 julkaistu bengalintiikereistä kertova luontodokumenttielokuva. Se on kolmas osa 26-osaisesta sarjasta Pedot lähikuvassa. Elokuvaa on kuvannut luontokuvaaja Mike Herd. Alun perin Yhdysvalloista peräisin olevaa dokumenttielokuvaa on levitetty Suomessa pääosin DVD:nä muun muassa lehtitilausten kanssa ilmaislahjana. Elokuvan kanssa tulee myös vihkonen, jossa kerrotaan lajista.

Sisältö 
Elokuvassa seurataan paikallisissa asukkaissa kauhua herättävien bengalintiikerien (myös intiantiikeri) elämää Bengalinlahden mangrovemetsissä. Siinä tutkitaan kahden tiikeriperheen elämää.

Suosio 
Elokuva on tullut Suomessa tunnetuksi pääasiassa nimimerkillä ”niilo22” tunnetun Mikael Kosolan YouTube-videoista. Eräässä videossa hän kertoi pitäneensä elokuvasta, jonka jälkeen hänen katsojansa alkoivat lähettää hänelle niitä lisää. Tästä hän suuttui ja halusi katsojiensa lopettavan. Myöhemmin hän on kuitenkin hyväksynyt sen ja keksinyt lähettää elokuvia takaisin nimikirjoituksellaan varustettuna pientä maksua vastaan. Hän myös hankki kaksi aiheeseen liittyvää tatuointia.                                                                                                                    

Elokuvan DVD:tä pidetään yleisesti arvottomana ja turhana esineenä, ja sitä myydäänkin erittäin pienillä hinnoilla; joskus sitä tarjotaan jopa ilmaiseksi.

Lähteet 

Vuoden 2005 elokuvat
Luontodokumentit
Laikkuluola-ahven

Laikkuluola-ahven (Lepidiolamprologus attenuatus) on kirjoahventen (Cichlidae) heimoon kuuluva makeissa vesissä elävä kalalaji. Sitä pidetään akvaariokalana.

Laikkuluola-ahven voi kasvaa enintään 15 senttimetrin mittaiseksi. Sen kyljissä on kaksi riviä tummia täpliä, joista varsinkin keskimmäinen on hyvin erottuva.

Laikkuluola-ahventa tavataan kotoperäisenä Tanganjikajärvessä, missä se on laajalle levinnyt koko rantavyöhykkeellä. Laji elää noin 23–27 asteen lämpöisessä vedessä. Laikkuluola-ahven on lihansyöjä ja käyttää ravinnokseen kaloja sekä selkärangattomia.

Kansainvälinen luonnonsuojeluliitto IUCN on luokitellut laikkuluola-ahvenen silmälläpidettäväksi lajiksi. Lajin uhkia ovat sedimentaatio ja voimakas kalastuspaine.

Lähteet 

Kirjoahvenet
Hernán Büchi

Hernán Alberto Büchi Buc on chileläinen ekonomisti, joka toimi Augusto Pinochetin hallituksessa suunnittelu- sekä finanssiministerinä. Büchin mielletään kuuluneen Chicagon pojat -vaikuttajaryhmään, sillä hän opiskeli Yhdysvalloissa MBA-tutkinnon. Vuonna 1989 Büchi oli presidentin vaaleissa ehdokkaana, mutta hävisi Patricio Aylwinille.

Poliittinen ura 
Ennen Chilen valtakunnan politiikkaan siirtymistä Hernán Büchi työskenteli erilaisissa johtotehtävissä valtion omistamissa yrityksissä. Hänen ensimmäinen poliittinen luottamustoimi oli alivaltiosihteeri Chilen valtiovarainministeriössä, jossa hän työskenteli eläkejärjestelmän yksityistämisen parissa työministeri José Piñeran kanssa. 

Hernán Büchi nimitettiin vuonna 1983 Augusto Pinochetin toimesta suunnitteluministeriksi. Chilen talous oli ajautumassa lamaan samana vuonna, mikä teki suunniteluministerin salkusta todella haastavan. Büchi kuitenkin miellytti työllään Pinochetia ja sai vuonna 1985 finanssiminsterin salkun. Pinochetin hallituskauden loppuessa vuonna 1989 Büchi pyrki presidentiksi, mutta hävisi vaalit Patricio Aylwinille.   

Chileläiset henkilöt
Vuonna 1949 syntyneet
Elävät henkilöt
M/S Finnsirius

M/S Finnsirius on Finnlines-varustamon tuleva autolautta, jonka on suunniteltu tulevan liikenteeseen vuonna 2023.

Lähteet 

Finnlinesin alukset
Johns Creek

Johns Creek on kaupunki Yhdysvalloissa Georgian osavaltiossa. Sen väkiluku oli 82 453 vuonna 2020. Kaupunki sijaitsee Fultonin piirikunnassa. Johns Creek kuuluu Atlantan suurkaupunkialueeseen. Kaupunki perustettiin vuonna 2006.

Väestö 
Vuonna 2020 Johns Creekin 82 453 asukkaasta valkoisia oli 49,0 %, aasialaisia 29,9 %, mustia 10,6 % ja alkuperäisasukkaita 0,2 %. Asukkaista 2,6 % kuului johonkin muuhun rotuun, ja 7,8 % asukkaista kuului kahteen tai useampaan rotuun. Asukkaista 36,2 % puhui kotonaan jotain muuta kieltä kuin englantia ja 31,0 % asukkaista oli syntynyt ulkomailla.

Lähteet

Aiheesta muualla 

Georgian osavaltion kaupungit
Jogiin86

Jogiin86 (s. 1998) on suomalainen entinen tubettaja. Hän teki videoita vuosina 2009 ja 2010. Hän on tullut tunnetuksi omalaatuisista videoistaan, joissa hän mm. testasi ruokia ja leikki olevansa aikuinen.

Ura 
Jogiin aloitti tubettamisen loppuvuonna 2009. Pääkanavansa lisäksi hän käytti muita kanavia eri tarkoituksiin, kuten Nissanmoodi861 ja Timppa103. Kanava ja sen videot poistettiin vuoden 2010 kesällä, luultavasti hänen vanhempiensa toimesta. Tämän jälkeen muut ovat julkaisseet osan hänen videoistaan uudelleen, kuten Skeffimestari.

Vuonna 2020 Yle Kioskin toimittaja Jaakko Keso teki videon, missä hän yleisövihjeiden avulla meni tapaamaan Jogiinia. Videossa Keso tapasi hänet, mutta tämä ei esiintynyt videolla omasta tahdostaan.

Sisältö 
Hän kuvasi suurilta osin lyhyitä vlog-videoita kodissaan ja kotikaupungissaan Salossa. Suurin osa niistä olivat testivideoita ruuista ja herkuista. Hän käytti arvosteluissaan "5/5-asteikkoa", joka on tullut videoidensa ja niistä syntyneiden meemien myötä laajempaan käyttöön. Hän oli Pasi Viherahon fani. Jogiin mm. kuunteli Viherahon radiokanavaa Pasiradio ja otti vaikutteita hänestä esim. ruokavinkkien esittelyllä. 

Hän myös esitti olevansa aikuinen vakuuttamalla omistavansa auton ja juovansa olutta ja kahvia.

Lähteet 

Suomalaiset tubettajat
Ruuhveltti

Ruuhveltti on Kouvolan rautatieaseman lähellä muistomerkkiveturina oleva höyryveturi. Veturi on Tk3-sarjaa eli kevyt tavarajunaveturi. Sille annettiin nimeksi Ruuhveltti vuonna 1973; nimi juontaa alkunsa silloisesta Kouvolan kaupunginjohtajasta Eino Brofeldtista (1924–2021), joka toimi virassa vuodesta 1963 vuoteen 1987.

Pikku-Jumboksi kutsuttuja höyryvetureita valmistettiin Valtionrautateiden käyttöön kaikkiaan 161 yksilöä. Veturi on 16 metriä pitkä ja painaa tendereineen noin 78 200 kilogrammaa. Ruuhveltin numero on 859 ja se on valmistunut Oy Lokomo Ab:n konepajalla Tampereella vuonna 1929. Valtionrautatiet lahjoitti veturin Kouvolan kaupungille vuonna 1970.

1920-luvulta peräisin olevia Pikku-Jumboja on Suomessa Ruuhveltin lisäksi yksi, joka on Pieksämäen rautatieasemalla.

Veturin vaiheita 

Veturi sijoitettiin Kouvolan rautatieaseman länsipuolelle 1-raiteen viereen. Sen kunnostivat näyttelykuntoon eläkkeellä olevat veturinkuljettajat ja lämmittäjät. Myös rautateiden varikko avusti. Rautatie-eläkeläiset järjestivät kesäisin talkoita, joilla Ruuhveltin ulkoasua pidettiin kunnossa.

Romutus uhkasi Ruuhvelttia 
Vuosien kuluessa talkooväen voimat ehtyivät ja veturi alkoi rapistua. Kouvolan Korialle olivat tulossa asuntomessut kesällä 2019, eikä näkyvällä paikalla olevaa huonokuntoista veturia haluttu esitellä kaupungin tervetulotoivotuksena. Vuoden 2018 lopulla kaupunginhallitus pohti ongelmaa. Jos veturi kunnostettaisiin, se pitäisi tehdä kunnolla eikä pintakiillotuksena. Kunnostamistyöstä saatiin tarjouksia, mutta niiden mukaan työ vaatisi niin paljon aikaa, että asuntomessut ehtisivät alkaa. Asian käsittelyä lykättiin ja huhtikuussa 2019 oli valmiina esitys, jonka mukaan veturin kunnostus tilattaisiin tarjoajalta ja veturi vietäisiin kunnostuksen ajaksi pois. Päätöksenteon loppumetreillä tuli harkittavaksi ehdotus veturin kunnostamisesta talkoilla; se esitys ei saanut kannatusta ja lopulta päätösesityskin muuttui: uusi esitys oli, että veturi viedään pois. Se tuli myös päätökseksi. Mutta jo kuuden viikon kuluttua oli kaupunginhallituksen esityslistalla uusi esitys: veturin kunnostus tehtäisiin talkoilla ja työ olisi valmis ennen kuin asuntomessut aukeavat. Kaupunginhallitus hyväksyi talkooesityksen ja veturin kunnostustalkoot alkoivat 27. toukokuuta 2019. Lupaus kunnostamisesta ennen asuntomessujen alkua piti, veturin kunnostus valmistui hiukan ennen heinäkuun puoliväliä.

Uuteen paikkaan 
Ruuhveltille alettiin vuonna 2021 suunnittelemaan uutta sijoituspaikkaa Pilkepuistoon, joka on kolmisensataa metriä veturin aikaisempaa sijoituspaikkaa lännempänä, kuitenkin aivan radan varressa. Veturi sijoitetaan puiseen vitriiniin, joka suunnitellaan Aalto-yliopiston kurssilla. Puukatos antaa vaikutelman ohi kiitävän junan ikkunasta näkyvästä metsästä. Katos rakennetaan niin, että veturi näkyy kokonaan vasta läheltä. 

Veturin siirto tapahtui kesäkuussa 2022. Pilkepuistoa tullaan kunnostamaan ja sinne siirretään myös Savon radan 100-vuotismuistomerkki 1-raiteen vierestä.

Lähteet

Aiheesta muualla 

 Kouvolan kaupunginhallituksen pöytäkirja Ruuhveltin kunnostamisesta

Kouvola
Museorautatiekalusto
Suomalaiset höyryveturit
Ajaninkuusi

Ajaninkuusi (Picea jezoënsis) on mäntykasvien (Pinaceae) heimoon, kuusten (Picea) sukuun kuuluva kasvilaji. Se on ainavihanta havupuu, joka kasvaa luontaisena Aasiassa.

Ajaninkuusi kasvaa luontaisessa ympäristössään yleensä enintään noin 45 metriä korkeaksi. Puun kaarna on harmahtavanruskeaa ja hilseilevää. Neulaset ovat vajaat 2 cm pitkiä ja yläpinnoiltaan kiiltäväntummanvihreitä, mutta alapinnoiltaan hopeaisen vaaleita. Kävyt ovat 5–9 cm pitkiä.

Ajaninkuusta hakataan Japanissa kaupallisesti puutavaraksi. Muuten ajaninkuusta käytetään koristepuuna sekä bonsaina. Koristepuuna ajaninkuusi kasvaa parhaiten kosteassa, mutta hyvin vettä läpäisevässä hienojakoisessa maaperässä täydessä auringon valossa. Laji kasvaa parhaiten viileän kesän ilmastossa.

Lähteet 
 Missouri Botanical Garden: Picea jezoensis

Viitteet

Aiheesta muualla 
 Laji.fi: Ajaninkuusi (Picea jezoënsis)
 Mustila Arboretum: Ajaninkuusi (Picea jezoënsis)
 Trees and Shrubs Online: Picea jezoensis 
 Global Biodiversity Information Facility (GBIF): Picea jezoensis 
 Flora of China: Picea jezoensis 

Kuuset
Aasian puut
Digital Noise Alliance

Digital Noise Alliance on yhdysvaltalaisen Queensrÿche-yhtyeen kuudestoista studioalbumi, joka julkaistiin 7. lokakuuta 2022.

Kappaleet 
 
 
 
 
 
 
 
 
 
 
 
  (bonuskappale)

Kokoonpano 
 Eddie Jackson – basso
 Michael Wilton – kitara
 Todd La Torre – laulu
 Casey Grillo – rummut
 Mike Stone – kitara

Arvostelut 
 Soundi:

Lähteet 

Queensrÿchen albumit
Vuoden 2022 albumit
Mary Peltola

Mary Peltola (o.s. jupikiksi Akalleq; s. 31. elokuuta 1973 Anchorage, Alaska, Yhdysvallat) on yhdysvaltalainen demokraattipoliitikko. Hän on Yhdysvaltain kongressissa ensimmäinen Alaskaa edustava nainen ja ensimmäinen Alaskan alkuperäiskansoihin kuuluva. Hän nousi kongressiin syyskesällä 2022 voitettuaan ennakkosuosikki Sarah Palinin Alaskan täytevaaleissa.

Peltola oli osavaltioparlamentin jäsen vuosina 1999–2009, ja hän on toiminut pitkään osavaltiolle tärkeän kalastuselinkeinon johtotehtävissä alkuperäisasukkaiden heimokomissiossa.

Yksityiselämä 

Peltolan suomalainen sukunimi tulee hänen aviomieheltään Gene Peltolalta, jonka on kotoisin Nebraskan osavaltiosta. Gene Peltola on nykyisin Alaskan intiaaniasioiden viraston johtaja.

Mary Peltolalla on neljä lasta aiemmista avioliitoistaan.

Mary Peltolan äiti kuuluu Alaskan jupikeihin, joka on inuitien ohella toinen eskimokansoista. Jupikeskimot ovat historiallisesti eläneet sekä Alaskassa että Beringinsalmen toisella puolella Venäjällä.

Lähteet

Aiheesta muualla

Yhdysvaltain edustajainhuoneen jäsenet
Yhdysvaltalaiset demokraattipoliitikot
Vuonna 1973 syntyneet
Elävät henkilöt
Eskimot
Syyrian oppositio

Syyrian oppositio on poliittinen sateenvarjokäsite, joka pitää sisällään hallinnollisen Syyrian Kansallisen Koalition sekä useita Syyrian valtionvastaisia liikkeitä. Arabikevät innoitti syyrialaisia vallankumoukselliseen toimintaan, joka synnytti Syyrian opposition vuoden 2011 protestien yhteydessä. Opposition tavoite on syrjäyttää maan istuva presidentti Bashar al-Assad ja samalla siirtää Baath puolueelta valta Kansalliselle Koalitiolle.

Tausta 
Syyria on ollut itsenäinen valtio vuodesta 1946 sakkaa, kun syyrialaiset syrjäyttivät Ranskan siirtomaahallinnon. Valtio oli poliittisesti vakaa vuoteen 1963 asti, kunnes Baath puolue sai vallan Syyrian vallankumouksessa. Vuonna 1971 Baath nosti valtaan al-Assad sukuun kuuluvan hallitsijan, mikä aloitti Assad-dynastian syntymisen. Kyseiseen sukuun kuuluvat henkilöt ovat hallinneet Syyriaa vuodesta 1971 aina tähän päivään saakka. Bashar al-Assad nousi isänsä Hafez al-Assadin jälkeen presidentiksi vuonna 2011. Samana vuonna alkoi Arabikevät ja Syyrian levottomuudet.

Poliittiset ryhmät

Syyrian vallankumouksen ja vastarinnan kansallinen koalitio 
Syyrian vallankumouksen ja vastarinnan kansallinen koalitio on Dohassa 11. marraskuuta vuonna 2012 perustettu liittouma ryhmiä ja yksilöitä, jotka tukevat Syyrian hallintoa vastustavia toimia. Valtiot kuten Saudi Arabia, Turkki, Ranska, Englanti, Euroopan unioni ja Yhdysvallat ovat tunnustaneet koalition olevan Syyrian ainoa oikeudellinen valtaapitävä taho. Koalitio on luokiteltu terroristiorganisaatioksi Iranin, Venäjän ja Syyrian toimesta. Koko 63 henkinen koalitio kokoontuu Turkin Istanbulissa.

Syyrian kansallinen neuvosto 
Syyrian kansallinen neuvosto on vuonna 2011 perustettu Turkissa istuva hallinto, joka pyrkii syrjäyttämään Bashar al-Assadin ja luomaan Syyriasta demokraattisen valtion. Neuvosto listaa tavoitteikseen ihmisoikeuksien turvaamisen, vallan kolmijaon mukaisen lainsäädäntövallan eristämisen, lehdistön- ja sananvapauden sekä poliittisen monimuotoisuuden mahdollistamisen. Vuonna 2012 neuvosto liittyi Syyrian vallankumouksen ja vastarinnan kansalliseen koalitioon.

Syyrian demokraattinen neuvosto 
Syyrian demokraattinen neuvosto on vuonna 2015 perustettu Pohjois- ja Itä-Syyrian autonomisen alueen hallintorakenne. Neuvosto listaa tavoitteikseen perustaa monialainen, demokraattinen ja epäkeskitetty hallinto kaikkialle Syyriaan.

Muslimiveljeskunta 
Syyrian muslimiveljeskunta on perustettu jo vuonna 1930, jolloin organisaatio pyrki poistamaan Ranskan vallan. Vuonna 2011 alkaneessa sisällissodassa muslimiveljeskunta aktivoitui istuvaa hallintoa vastaan. Vallankumoukselliseen ajatteluun on myös arvioitu vaikuttaneen Al-Assad suvun alaviitti tausta, joka on Syyrian muslimiveljeskunnan paheksumaa. Vuonna 2015 järjestö julisti jihadin Venäjän hallintoa vastaan, sillä Venäjän pommitukset sisällissodassa tappoivat paljon muslimiveljeskunnan joukkoja.

Lähteet 

Syyria
Kehittyvä sisämaavaltio

Kehittyvä sisämaavaltio (lyh. LLDC, ) on valtio, jolla ei ole yhtäkään rajaa merenrannalla ja joka on lisäksi kehitysmaa.

Kehittyvien sisämaavaltioiden talouteen vaikuttaa niiden sijainti kaukana merenrannasta, koska merikauppaa harjoittaakseen niiden on kuljetettava kauppatavarat ensin muiden valtioiden läpi. Kaupan onnistumiseen vaikuttaakin naapurivaltioihin ja niiden läpi vievien liikenneyhteyksien kunto, liikennöinnin tehokkuus ja maaston olosuhteet. Kauppatavaran vienti ja tuonti muiden valtioiden läpi myös lisää kuljetuskuluja ja on muihin maihin verrattuna hitaampaa.

Myös Euroopassa on sisämaavaltioita, mutta kaikki niistä eivät ole kehitysmaita. Monet kehittyvät sisämaavaltiot sijaitsevat huomattavan kaukana satamista ja suurista maailmanmarkkinoista, mikä tekee niiden kaupankäynnistä vaikeampaa verrattuna moneen eurooppalaiseen sisämaavaltioon. Esimerkiksi Kazakstan, Afganistan, Tšad, Niger, Sambia ja Zimbabwe sijaitsevat tuhansien kilometrien päässä merenrannasta.

Kehittyvät sisämaavaltiot 
Vuonna 2022 kehittyviä sisämaavaltioita oli 32, joista 17 kuului myös maailman vähiten kehittyneisiin maihin.

Afrikka (16 maata)

Aasia ja Eurooppa (14 maata)

Latinalainen Amerikka (2 maata)

Lähteet 

Maantiede
Josh Teves

Joshua Michael Brain Teves (s. 1. lokakuuta 1995 Edmonton, Alberta, Kanada) on kanadalainen jääkiekkopuolustaja, joka pelaa SM-liigajoukkue JYPissä. Hän laukoo oikealta.

Ura 
Tevesin kasvattajaseura on Glenlake MHA. Hän pelasi kaudella 2012–2013 AMHL-juniorisarjan Calgary Royalsissa. Kauden 2013–2014 Teves pelasi suurimmaksi osaksi KIJHL-junioriliigan Fernie Ghostridersissa, jonka tehokkain puolustaja hän oli tehoilla 10+14=24. Teves debytoi myös BCHL-junioriliigan Merritt Centennialsissa, jossa hän pelasi kaksi playoff-ottelua. Teves pelasi siellä kokonaan kauden 2014–2015.

Vuodet 2015–2019 Teves kävi Princetonin yliopistoa. Sophomore-vuotenaan 2016–2017 hän oli joukkueen tehokkain puolustaja tehoilla 4+21=25. Kesällä 2017 NHL-varaamaton Teves osallistui Calgary Flamesin kehitysleirille. Junior-vuotenaan 2017–2018 hän oli Princetonin tehokkain puolustaja tehoilla 7+26=33. Teves voitti ECAC Hockeyn mestaruuden. Hänet valittiin divisioonan kolmanteen tähdistökentälliseen ja finaaleiden tähdistökentälliseen. Teves valittiin myös Ivy Leaguen ensimmäiseen tähdistökentälliseen. Myös Senior-vuotenaan 2018–2019 hän oli joukkueensa tehokkain puolustaja tehoilla 3+17=20. Teves valittiin ECAC:n kolmanteen tähdistökentälliseen ja Ivy Leaguen toiseen tähdistökentälliseen.

Viimeisen yliopistokautensa päätteeksi maaliskuussa 2019 Teves teki vuoden mittaisen NHL-tulokassopimuksen Vancouver Canucks. Hän liittyi heti Canucksin NHL-joukkueen vahvuuteen. Teves pelasi ensimmäisen ja toistaiseksi ainoan NHL-ottelunsa runkosarjan kuudenneksi viimeisellä kierroksella 26. maaliskuuta 2019 Anaheim Ducksia vastaan. Hän sai ottelussa jääaikaa 13.40 minuuttia. Teves keräsi ottelusta teholukeman –1 ja hän sai myös yhden kahden minuutin jäähyn koukkaamisesta. Heinäkuussa 2019 Teves teki Canucksin kanssa kaksivuotisen ja kaksisuuntaisen jatkosopimuksen. Hän pelasi kauden 2019–2020 suurimmaksi osaksi AHL-joukkue Utica Cometsissa, jossa Teves pelasi 29 runkosarjaottelua tehden kaksi syöttöpistettä. Hän pelasi kauden aikana myös ECHL-joukkue Kalamazoo Wingsissa neljä runkosarjaottelua tehopistein 2+2=4. Koronaviruspandemian vuoksi helmikuussa 2021 alkaneen lyhennetyn kauden 2020–2021 Teves pelasi kokonaan Cometsissa.

Elokuussa 2021 Teves teki vuoden mittaisen AHL-sopimuksen Rochester Americansin kanssa. Hän osallistui samana syksynä myös Buffalo Sabresin NHL-harjoitusleirille.

Kaudeksi 2022–2023 Teves siirtyi vuoden mittaisella sopimuksella SM-liigajoukkue JYPiin.

Pelityyli 
Teves on luonnehtinut itseään kahden suunnan puolustajaksi, joka tykkää tukea hyökkäyksiä, mutta pelata myös vahvaa puolustuspeliä.

Muuta 
Tevesin pikkuveli Nathan on pelannut jääkiekkoa hyökkääjänä C-junioriksi asti.

Tilastot

Lähteet

Viitteet 

Kanadalaiset jääkiekkoilijat
JYPin pelaajat
Vuonna 1995 syntyneet
Elävät henkilöt
Geeniajuri

Geeniajuri on menetelmä, jonka avulla voidaan muuttaa sitä todennäköisyyttä, jolla alleeli periytyy vanhemmalta jälkeläiselle. Idea esitettiin ensimmäisen kerran 2000-luvun alussa, mutta se ei silloin ollut vielä käyttökelpoinen. DNA-kohdistusmenetelmien kuten CRISPR/cas9:n kehityttyä geeniajureiden käyttö tuli kuitenkin mahdolliseksi. Niitä on testattu vuoteen 2019 mennessä hyönteisillä ja hiirillä, joista hyönteisillä ne ovat toimineet tehokkaimmin.

Geeniajuri tekee itsestään kopion määrättyyn kohtaan. Tyypillisesti se määrätään leikkaamaan vastinkromosomin DNA samasta kohtaa, jossa se itse on. Vastinkromosomiin syntyy silloin DNA-katkos. Katkos täytetään kopioimalla ja siirtämällä sama kohta siitä kromosomista, jossa geeniajuri on. Geeniajuri kopioituu prosessin aikana myös vastinkromosomiin, ja lopuksi molemmat kromosomit sisältävät sekä geeniajurin että halutun DNA-pätkän. Geeniajureiden avulla onkin nopeaa levittää tutkijan DNA:sta osoittama alleeli koko populaatioon. Toisaalta geeniajureihin on mahdollista liittää geneettisiä ominaisuuksia, joista ei ole geenin kantajalle haittaa, mutta joista ympäristö voi hyötyä: geeniajuriin voi liittää esimerkiksi viruksia haittaavien vasta-aineiden geenejä, jolloin esimerkiksi denguekuumetta normaalisti levittävät hyttyset lakkaisivatkin kantamasta virusta.

Lähteet 

Biotekniikka
Sovellettu perinnöllisyystiede